Η Ποινική Μεταχείριση του Εξαρτημένου Δράστη των Διακεκριμένων Περιπτώσεων Διακίνησης Ναρκωτικών των Άρθρων 22 και 23 του Ν. 4139/2013
Creators: name: Χατζημιχαηλίδου, Ευδοκία Κυριάκου
Publisher: name: Aristotle University of Thessaloniki
Year: 2018
Subjects: Ποινική Μεταχείριση Ν.4139/2013
Εξαρτημένος
Διακεκριμένες Περιπτώσεις Διακίνησης Ναρκωτικών
Penal Treatment of Law 4139/2013
Addicted
Aggravated Drug Trafficking

description: Η εξάρτηση από τα ναρκωτικά αποτελεί ένα ευρύτατα διαδεδομένο κοινωνικό πρόβλημα, με δραματικές συνέπειες σε πολλούς τομείς της ζωής των χρηστών και του ευρύτερου κοινωνικού συνόλου. Η εξάρτηση από τα ναρκωτικά συνδέεται αιτιωδώς με εγκληματικές ενέργειες και είναι το κίνητρο για τη διάπραξη είτε εγκλημάτων που τυποποιούνται στη νομοθεσία περί ναρκωτικών είτε άλλων εγκλημάτων όπως π.χ. κατά της ιδιοκτησίας και περιουσίας ή κατά της σωματικής ακεραιότητας. Η συνδρομή ή μη της εξάρτησης παίζει καθοριστικό ρόλο στην ποινική μεταχείριση των δραστών, για αυτό και πρέπει να εφαρμόζονται με απόλυτη προσοχή οι ρυθμίσεις για τα κριτήρια διάγνωσή της. Η ελληνική νομοθεσία εναρμονιζόμενη με τις εθνικές και διεθνείς προκλήσεις φαίνεται να υιοθετεί την προσέγγιση ότι η θεραπεία των εξαρτημένων χρηστών, η απεξάρτηση και η κοινωνική επανένταξή τους αποτελεί το πλέον αποτελεσματικό εργαλείο για την απεμπλοκή από την εγκληματικότητα. Ενώ η κοινωνία επέλεγε τη φυλακή ως απάντηση στο πρόβλημα της εξάρτησης, πλέον αναγνωρίζει ότι ο εγκλεισμός αποτυγχάνει να απεξαρτήσει και να επανεντάξει κοινωνικά το άτομο. Σε αυτό το κλίμα και ο Νόμος 4139/2013 μετακινεί το «κέντρο βάρους» του από την καταστολή των χρηστών ναρκωτικών στην θεραπεία και τη μείωση της βλάβης των συνεπειών που σχετίζονται με τη χρήση και στην ποινική καταστολή της εμπορίας – διακίνησης μεγάλων ποσοτήτων ναρκωτικών. Στόχος του η καταπολέμηση του εμπορίου ναρκωτικών και του ξεπλύματος του ναρκωχρήματος, για αυτό και επιλέγει να μην προβλέψει μειωμένη ποινή για τον δράστη διακεκριμένων περιπτώσεων διακίνησης, ακόμη και αν διαγνωστεί η εξάρτηση του από τα ναρκωτικά. Πέραν από τις ποινικές διατάξεις, ο νέος Ν. 4139/2013 θεσπίζει τις θεραπευτικές διατάξεις της νομοθεσίας περί ναρκωτικών στα άρθρα 31 – 35 του νόμου, όπου δίνονται «κίνητρα» στους εξαρτημένους δράστες για συμμετοχή σε θεραπευτικά προγράμματα απεξάρτησης και «επιβραβεύσεις» σε περίπτωση ολοκλήρωσής τους, με την παράλληλη παροχή της δυνατότητας στους φυλακισμένους χρήστες να ξεκινήσουν τις διαδικασίες απεξάρτησης μέσα στη φυλακή.
description: Drug dependence is a widespread social problem with dramatic consequences in many areas of user life and the wider community. Drug dependence is casually associated with criminal acts and is the motive for committing either crimes that are standardized in drug legislation or other crimes, such as against property or against physical integrity. Assistance or not of drug dependence plays a decisive role in the penal treatment of offenders, so the arrangements for the criteria for diagnosing it must be applied with utmost attention. The Greek Legislation, harmonized with national and international challenges seems to adopt the approach that the treatment of addicted users, rehabilitation and social reintegration is the most efficient tool to disengage from crime. While society chose prison as a response to the problem of drug addiction, it now recognizes that imprisonment fails to detox and reintegrate the individual. In this climate and the Law 4139/2013 moves the "center of gravity" of the repression of drug users in treatment and harm reduction of the consequences associated with the use and in criminal suppression of trafficking large quantities of drugs. Its aim is to combat drug trafficking and drug laundering, and therefore chooses not to provide a reduced penalty for the perpetrator of distinguished trafficking cases, even if his drug dependence is diagnosed. In addition to the criminal provisions, the new Law 4139/2013 establishes the therapeutic provisions of the drug legislation in articles 31-35 of the law, which give "motivation" to the addicted offenders for participation in drug treatment programs and "rewards" in case of completion while providing prisoners with the opportunity to start the prison rehabilitation process.
description: Σε συνεργασία με τη Νομική Σχολή Πανεπιστημίου Λευκωσίας (Κύπρος)